Miss Universe Thailand 2025

Ang **Miss Universe Thailand 2025** ay ang ika-26 na edisyon ng Miss Universe Thailand, na ginanap sa MGI Hall, sa Bangkok, Taylandiya, noong 23 Agosto 2025. Ito ang unang edisyon ng pageant sa ilalim ng MGI PCL.

Pagkatapos ng kompetisyon, kinoronahan ni Miss Universe 2005 Natalie Glebova si Praveenar Singh ng Saraburi bilang Miss Universe Thailand 2025. Siya ay kakatawan sa Taylandiya sa Miss Universe 2025 na magaganap sa Bangkok sa 21 Nobyembre 2025. Nagtapos bilang first runner-up si Praewwanich Ruangthong ng Bangkok, habang nagtapos bilang second runner-up si Naruemol Phimphakdee ng Phuket.

Mga kandidata mula sa pitumpu't-anim na lalawigan at ang kabisera ng Taylandiya ang lumahok sa kompetisyong ito. Pinangunahan nina Matthew Deane at Miss Universe 2005 Natalie Glebova ang kompetisyon. Nagtanghal sina Norawit Titicharoenrak at Nattawat Jirochtikul sa edisyong ito.

## Kasaysayan 
### Lokasyon at petsa ng kompetisyon 
Noong 18 Pebrero 2025, inanunsyo ng pangulo ng Miss Universe Thailand na si Nawat Itsaragrisil na magaganap ang araw ng koronasyon sa 23 Agosto 2025 sa MGI Hall Bravo BKK, Bangkok, Taylandiya. Ang *national costume competiton* at ang paunang kompetisyon ay magaganap sa 18 Agosto at 20 Agosto, ayon sa pagkakasunod, sa kaparehong lokasyon. Iniluklok ang *first runner-up* ng Miss Universe Samut Songkhram 2025 na si Wichuda Kamyos bilang ang kinatawan ng lalawagi matapos tanggalan ng titulo si Unchitta Suksong ng Miss Universe Thailand.

Bumitiw sina Miss Universe Lamphun 2025 Natchayapar Srijumphon, Miss Universe Trang 2025 Monalynn Thiangtham, at Miss Universe Yasothon 2025 Chatchaya Pitakkun dahil sa mga suliranin sa kanilang kalusugan. Sila ay pinalitan ng kanilang mga *first runner-up* na sina Natchayapar Srijumphon, Waraphon Thosanthiya, at Chatchaya Pitakkun, ayon sa pagkakasunod.

## Mga resulta 
### Mga pagkakalagay 
§ – Nakapasok sa Top 18 sa pamamagitan ng *Popular Vote*‡ – Nakapasok sa Top 18 sa pamamagitan ng *Best Seller Award*∆ – Nakapasok sa Top 18 sa pamamagitan ng *Inspire U To The Universe*

### Mga espesyal na parangal 
#### Mga pangunahing parangal 
##### Best National Costume 
#### Mga parangal mula sa mga isponsor 
## Mga *pre-pageant event* 
### *Extravaganza Gala Of The Celestial* 
Naganap ang *Extravaganza Gala Of The Celestial* noong 9 Agosto 2025, kung saan rumampa ang mga kandidata sa kanilang puting mga boda at nagbigay ng kanilang mga talumpati. Pagkatapos nito, dalawampu't-dalawang kandidata ang napili upang rumampa para sa *jewelry show*, at kalaunan ay pinili ang mga runner-up at ang nagwagi bilang *Star* *of the Night*. Nagwagi si Praveenar Singh ng Saraburi bilang *Star of the Night*.

### *Queen Of Thai Silk* 
Naganap ang kaganapang *Queen of Thai Silk* noong 12 Agosto 2025 sa Angsana Convention and Exhibiton Space kung saan nirampa ng pitumpu't-pitong kandidata ang kanilang mga boda na gawa sa ipil ng Taylandiya mula sa kani-kanilang mga lalawigan. Ang nagwagi sa kaganapang ito ay pinangaralan bilang *Queen of Thai Silk*. Nagwagi si Kamonporn Thongphon ng Nakhon Si Thammarat bilang *Queen of Thai Silk*.

## Mga kandidata 
Pitumpu't-pitong kandidata ang lalahok para sa titulo.

## Mga sanggunian 
## Mga panlabas na kawing 
* 
Kategorya:Taylandiya